ھەڵپەڕکێی کوردی
ھەڵپەڕکێ، ھەڵپەڕین، چۆپی، چووپی، بازی، سەما، شایی، دیلان یان گۆڤەند، کۆمەڵێک سەمای نەریتیە لە نێوان کوردەکان کە بۆ پیشاندانی مەبەستێک ئەنجام دەدرێت و بەشێک لە چاندی نەتەوەی کوردە. و جۆرێکە لە سەمای بازنەیی، بە تاکەکەسێک یان کۆمەڵە کەسێک بە زۆری لە ناوچەیی لەکاتی سەمایەکە کە بە ھەڵپەرکێ بەناوبانگە مۆسیقاژەنەکان مۆسیقا دەژەنن و دەف و لێدەدەن و چەن ئامێرێکی تر بەکاردەبەن وەک زوڕنا بۆ پێشکەشکردن و یارمەتیدانی خەڵکەکە لە سەماکردن ھەڵپەڕکێ سەمایەکی چەندکەسییە کە لە شایییەکانیدا بە تایبەت جەژنی نەورۆز و زەماوەنددا بەڕێوەدەچێ. ھەڵپەڕکێی کوردی نزیکە بە دەبکە کە سەمای فۆلکلۆری عەرەبەکانی شامە.

ھەڵپەرکێی کوردی 

لە ناوچەکانی جۆراوجۆرەکانی کوردستان، ھەڵپەرکێیەکانێکی جۆراوجۆر ھەیە. کە دەتوانین لە:

 گەڕیان
 چەپی
 فەتاح پاشایی
 لەبلان
 سۆنە
 خانانە
 خان ئەمیری
 شێخانی
 سێ پێ یان سێ جار
 شەلایی
 دوو دەسماڵە
 دەلیلۆ
 بابلەکان
 بازکیان یان بازکی یان بازتیان
 چەپکی
 چەپک
 سێلنگ
 کلیچە
 کەچکی
 ھلدانی
 سەمەدانی
 وەروەرە
 دووزۆ
 گرانی
 دیکۆ یان دیک
 سنگسنگ یان سینسین
 تەمر ئاغا
 زراڤکی
 توورا
 دیارکی
 قەرەجۆر
 تیر کەڤان
 سینانی
 بەھیە
 سڤککی
 یارخوەش تێ یان یارخۆش تێ
 قەرتەل
 جرید
 شوندەکی یان پاشدەکی
 سێ گاڤکی
 کۆچەری
 سەردەستان
 ئایشوکێ
 شامیرانێ
 زێرین
 بێریوکێ
 بووکێ دەلالێ
 ناڤ چەلیێ
 لەیزوک یان ملانێ
 سنجانێ
 ڕەنی
 حجروکێ
 هەرێ بازۆ
 تیلمەرجان
 شرینێ لەیلانێ
 چوخجانێ
 هەرێ گولێ
 بەینو
 نالبەندانێ یان نالبەندانو
 تەکنو
 گولشێنی
 گێریلا
 جەلەبە
 میرانی یان عەبدیشو
 شەمامێ
 تالانە
 هەرچەمە
 عەمەر ئاغا
 دمچە
 هەوار گولێ 
 ئەز خەلەفم

لێکۆڵینەوەکان 
مەنسوورە سابیتزادە لێکۆڵینەری ئێرانیی مۆسیقا و سەما، مۆسیقای کۆمەڵێک لە ھەڵپەڕکێیە کوردییەکان لە ئەلبۆمێکی بەدەنگ کۆ و تۆمار کردووە کە لە ساڵی ٢٠٠٣دا لەلایەن دامەزراوەی چاندی-ھونەریی ماھوور لە تاران بڵاو کراوەتەوە. ژەنیاریی سوڕنا و دەھۆڵ لەم ئەلبۆمەدا بەنۆرە بە ئەستۆی محەممەد بەھمەنی و عەبدوڵڵا نەبیۆڵڵاھی بووە و عەبدوڵڵا قوربانییش مەقامبێژ بووە. سابیتزادە لەگەڵ ئەم ئەلبۆمە کتاڤۆکێکیش بڵاو کردووە کە لەتێدا سەبارەت بە ھەریەک لە ھەڵپەرکێیەکان و ھەروەھا ھونەرمەندانی ئەلبۆمەکە شرۆڤە داوەتەوە. ئەم ئەلبۆمە ١٧ ھەڵپەڕکێی کوردی بریتی لە گەریان، پشتپا (جفتپا)، کرماشانی، فەتا(ح) پاشایی، لەبنان، سەقزی، خان ئەمیری، سێجار، شەلان، چەپی، مەریوانی، شکاکی، موکری، زەنگی، شکاکی، ئەوشاری و سوارانی لەخۆ دەگرێت.

ئاسۆ نادری ھونەرمەند، لێکۆڵینەر و مامۆستای ھەڵپەڕکێیە کوردییەکان کۆمەڵێک زانیاری و شیکردنەوەی نیشانەناسانە و ئوستوورەناسانە کۆ کردووە و ئاکامی لێکۆڵینەوەکانی خۆی لە ساڵی ٢٠٢٠ لە کتێبی «ھەڵپەڕکێ: فەرھەنگۆکی کۆداگری سەمای کوردان» بە زمانی فارسی بڵاو کردووەتەوە.

سەرچاوەکان 

ھەڵپەڕکێ
چاندی کوردی
فۆلکلۆری کوردی
سەما فۆلکلۆرییەکان